kalixlouiis/myanmar-wikipedia-corpus huggingface dataset:
အက္ခရာသင်္ချာနည်းကျ ကိန်းသီအိုရီ (algebraic number theory) ဆိုသည်မှာ ခေတ်သစ်အက္ခရာသင်္ချာကို အသုံးပြု၍ ကိန်းပြည့်များ၊ ရာရှင်နယ်ကိန်းများနှင့် ၎င်းတို့ကို မှီတည်ချဲ့ထွင်ထားသည့် ယေဘုယျ သဘောတရားများကို လေ့လာသည့် သင်္ချာ ဘာသာရပ်ခွဲတစ်ခု ဖြစ်သည်။
ခွဲခြမ်းစိတ်ဖြာသင်္ချာ (mathematical analysis) ဆိုသည်မှာ ကိန်းစစ်တန်ဖိုးပြ ဖန်ရှင်များ (real-valued functions) နှင့် ကိန်းရှုပ်ခေါ် ကွန်ပလက်စ်တန်ဖိုးပြ ဖန်ရှင်များ (complex-valued functions) ကို စနစ်တကျ ခွဲခြမ်းစိတ်ဖြာ လေ့လာသည့် သင်္ချာဘာသာရပ်ခွဲတစ်ခုဟု အကြမ်းဖျဉ်း ဆိုနိုင်သည်။
ခွဲခြမ်းစိတ်ဖြာသင်္ချာတွင် အနန္တကိန်းစဉ်တန်းများ (infinite sequences) ၏ လစ်မစ် (limit) ခေါ် လားရာပြတန်ဖိုးသဘောကို တွင်ကျယ်နက်ရှိုင်းစွာ အသုံးပြုလေ့ရှိရာ ခွဲခြမ်းစိတ်ဖြာသင်္ချာသည် လစ်မစ်များကို လေ့လာခြင်းဖြစ်သည်ဟုလည်း ဆိုကြသည်။
ခွဲခြမ်းစိတ်ဖြာသင်္ချာတွင် ကဲကုလပ်၊ ဒစ်ဖရန်ရှယ် ညီမျှခြင်းများ (differential equations)၊ ဖန်ရှင်များကို ခွဲခြမ်းစိတ်ဖြာ လေ့လာခြင်း (functional analysis) အစရှိသဖြင့် ဘာသာရပ်ခွဲများ ရှိသည်။
အခြေခံကဲကုလပ်တွင် ပါဝင်သည့် ဒရစ်ဗတစ် (derivative) ခေါ် လက်ငင်းတဒင်္ဂပြောင်းလဲနှုန်း၊ အင်တီဂရယ် (integral) ခေါ် ရီးမန်ပေါင်းလဒ်၏ လားရာပြတန်ဖိုး၊ အနန္တကိန်းစဉ်တန်းများ ပေါင်းလဒ်များ (series) အစရှိသည့် သဘောတရားတို့ကို ခွဲခြမ်းစိတ်ဖြာသင်္ချာတွင် တွေ့နိုင်သော်လည်း၊ ခွဲခြမ်းစိတ်ဖြာသင်္ချာဟူသော အမည်ကို ထိုအခြေခံ ကဲကုလပ် ဘာသာရပ်တွင် တွေ့ရလေ့မရှိသည့် တန်းမြင့်သင်္ချာ အကြောင်းအရာများအား ရည်ညွှန်းရန်အတွက် သီးသန့် အသုံးပြုလေ့ရှိသည်။
ခွဲခြမ်းစိတ်ဖြာသင်္ချာနည်းကျ ကိန်းသီအိုရီ (analytic number theory) ဆိုသည်မှာ ခွဲခြမ်းစိတ်ဖြာသင်္ချာ ဘာသာရပ်ကို အသုံးပြု၍ ကိန်းပြည့်များကို လေ့လာသည့် သင်္ချာဘာသာရပ်ခွဲ တစ်ခုဖြစ်သည်။
ကိန်းသီအိုရီတွင် ဂဏန်းသင်္ချာ၏ အခြေခံသီအိုရမ် (Fundamental theorem of arithmetic) ဆိုသည့် ဂဏန်းသင်္ချာတွင် အခြေခံအုတ်မြစ်ဟု ဆိုနိုင်သော ဆခွဲကိန်းခွဲခြင်း (factorization) နှင့် သက်ဆိုင်သည့် နိယာမတစ်ခုရှိသည်။
ဤသီအိုရမ်၏ မူရင်းမှာ နေ့စဉ်သုံး ကိန်းဂဏန်းများ၊ (ပို၍ တိတိကျကျဆိုရလျှင် ကိန်းပြည့်များအစု ၊) နှင့်သာ ပတ်သက်၏။
သို့သော် သင်္ချာပညာ ထွန်းကားကျယ်ပြန့်လာသည်နှင့်အမျှ ဤသီအိုရမ်ကို ယေဘုယျပြုထားသည့် သင်္ချာသဘောတရားများလည်း ထွန်းကားလာရာ၊ နေ့စဉ်သုံး ကိန်းပြည့်များအပြင် အခြားအက္ခရာသင်္ချာတည်ဆောက်ပုံ အမြောက်အမြား တွင်လည်း ဤသီအိုရမ် မှန်ကန်ကြောင်း ခေတ်သစ်အက္ခရာသင်္ချာ၏ ကျေးဇူးကြောင့် ယခုအခါ သိလာရသည်။
ဤနိယာမ၏ မူရင်းအဆိုကို အကြမ်းရေးရလျှင် ဤသို့ဖြစ်သည်။
တစ်ထက်ကြီးသည့် မည်သည့် ကိန်းပြည့် (integer) ကိုမဆို သုဒ္ဓကိန်းအချို့၏ မြောက်လဒ်အဖြစ် ဆခွဲကိန်း ခွဲနိုင်သည်၊ ဆခွဲကိန်းခွဲရာတွင် မည်သို့ပင်ခွဲစေကာမူ၊ အခါခါခွဲစေကာမူ ရရှိသည့် ဆခွဲကိန်းများမှာ (ရှေ့နောက်အစီအစဉ်ကို မကြည့်လျှင်) အတူတူပင်ဖြစ်သည်။
သာဓကအားဖြင့် ၁၉၆၀ ကိုကြည့်ပါ။
ဤကိန်း ၁၉၆၀ မှာ တစ်ထက်ကြီးသော ကိန်းပြည့်ဖြစ်သောကြောင့် နိယာမ၏ ပထမအဆိုအရ ၁၉၆၀ ကို သုဒ္ဓဆခွဲကိန်း ခွဲ၍ ရကို ရရမည်ဖြစ်သည်။
အောက်ပါအတိုင်း ဆခွဲကိန်း ခွဲသည် ဆိုပါစို့။
၁၉၆၀ = ၂ x ၂ x ၂ x ၅ x ၇ x ၇ ဆခွဲကိန်းများအားလုံးမှာ သုဒ္ဓကိန်းများဖြစ်ပြီး၊ ၂ သုံးခါ၊ ၅ တစ်ခါ၊ ၇ နှစ်ခါ ပါကြောင်း သတိပြုပါ။
၎င်း ကိန်း ၁၉၆၀ ကိုပင် အောက်ပါအတိုင်း ရေးနိုင်သည်။
၁၉၆၀ = ၅ x ၂ x ၂ x ၇ x ၂ x ၇ ဆခွဲကိန်းများအားလုံးမှာ သုဒ္ဓကိန်းများဖြစ်ပြီး၊ ၎င်းကိန်းများကို ပထမအကြိမ် ဆခွဲကိန်းခွဲစဉ်အခါကဲ့သို့ ငယ်စဉ်ကြီးလိုက် စီမထားသော်လည်း ပါဝင်သည့် သုဒ္ဓကိန်းများကို ရေတွက်ပါက၊ ပထမအကြိမ်မှာကဲ့သို့ပင် ၂ သုံးခါ၊ ၅ တစ်ခါ နှင့် ၇ နှစ်ခါပင် ဖြစ်သည်။
(ယခုဖော်ပြထားသော ဆခွဲကိန်း စီစဉ်ပုံနှစ်မျိုးမှာ ဖြစ်နိုင်သမျှ အစီအစဉ် အမျိုး ၆၀ ထဲမှ နှစ်ခုသာသည်ဖြစ်သည်။
၎င်း အစီအစဉ် အမျိုး ၆၀ ထဲမှ မည်သည့် အစီအစဉ်တွင်မဆို ၂ သုံးခါ၊ ၅ တစ်ခါ၊ ၇ နှစ်ခါ ပါကို ပါရမည်ပင်။
) ဤသို့ ဆခွဲကိန်းများ အစီအစဉ် မတူညီစေကာမူ ပါဝင်သည့် သုဒ္ဓဆခွဲကိန်းများ (၂၊ ၅ နှင့် ၇) တူညီခြင်းနှင့် ၎င်းသုဒ္ဓဆခွဲကိန်း တစ်ခုချင်းစီ၏ မြောက်လဒ်တွင် ပါဝင်မှု အကြိမ်အရေအတွက် (၂ သုံးခါ၊ ၅ တစ်ခါ၊ ၇ နှစ်ခါ) တူညီခြင်းကို ဆခွဲကိန်းများမှာ (ရှေ့နောက်အစီအစဉ်ကို မကြည့်လျှင်) အတူတူပင်ဖြစ်သည်၊ အင်္ဂလိပ်ဖြင့် "prime factors are unique up to the order" ဟု ခေါ်သည်။
သမိုင်းကြောင်း သက်သေပြချက် ယေဘုယျပြုခြင်း မှတ်စု Category: သင်္ချာ။
ပိုင်းစသီးခြားသင်္ချာ (discrete mathematics) ဆိုသည်မှာ တဆက်တည်း ရှိနေသော၊ သို့မဟုတ် တဆက်စပ်တည်း ပြောင်းလဲနေသော ကိန်းစစ်များကဲ့သို့ သင်္ချာတည်ဆောက်ပုံများကို လေ့လာခြင်းမဟုတ်ဘဲ၊ တစ်ပိုင်းတစ်စ (သို့မဟုတ်) တဆက်တည်းရှိမနေသည့် ကိန်းပြည့်များ၊ သဘာဝကိန်းများ၊ ဂရပ်များ (graphs) အစရှိသည့် သင်္ချာတည်ဆောက်ပုံများကို လေ့လာသည့် သင်္ချာဘာသာရပ်ဟု အကြမ်းဖျဉ်း ဆိုနိုင်သည်။
ကွန်ဘိုင်နတိုးရစ် (combinatorics) ဆိုသည်မှာ ရေတွက်၍ရသော (countable) ပိုင်းစသီးခြားသင်္ချာဆိုင်ရာ တည်ဆောက်ပုံများကို လေ့လာသည့် သင်္ချာဘာသာခွဲတစ်ခုဟု အကြမ်းအားဖြင့် ဆိုနိုင်သည်။
ကွန်ဘိုင်နတိုးရစ် ဂျီဩမေတြီ (combinatorial geometry) သည် ဂျီဩမေတြီဆိုင်ရာ တည်ဆောက်ပုံအချို့၏ ကွန်ဘိုင်နတိုးရစ် ဆိုင်ရာဂုဏ်သတ္တိများ (combinatorial properties) (ဥပမာ - ဂျီဩမေတြီဝတ္ထုများအကြား ဆုံမှတ် (intersections) အရေအတွက် မည်မျှရှိသနည်း၊ ဝတ္ထုငယ်များသုံး၍ ဝတ္ထုကြီးများကို မည်သို့ ဖုံးလွမ်းနိုင်သနည်း၊ အစရှိသည့် မေးခွန်းများ) ကို လေ့လာသည့် သင်္ချာဘာသာရပ်ခွဲတစ်ခုဖြစ်သည်။
ပိုင်းစသီးခြားသင်္ချာနှင့် ဂျီဩမေတြီသင်္ချာတို့၏ ဘုံဆုံမှတ်ဟု တနည်းအားဖြင့် ဆိုနိုင်သည်။
Redirectအက္ခရာသင်္ချာနည်းကျ တိုပေါ်လော်ဂျီ။
right|အက္ခရာသင်္ချာနည်းကျ တိုပေါ်လော်ဂျီ ဘာသာရပ်တွင် အများဆုံးလေ့လာလေ့ရှိသည့် အရာဝတ္ထုများအနက် တစ်ခုဖြစ်သော တိုးရပ်စ် (torus) ခေါ် မုန့်လက်ကောက်ပုံ မျက်နှာပြင်ရပ်ဝန်း အက္ခရာသင်္ချာနည်းကျ တိုပေါ်လော်ဂျီ (algebraic topology) သည် ခေတ်သစ်အက္ခရာသင်္ချာ နည်းနာသဘောများကို အသုံးပြု၍ တိုပေါ်လော်ဂျီ ရပ်ဝန်းများ (topological spaces) ကို လေ့လာသည့် သင်္ချာဘာသာရပ်တစ်ခု ဖြစ်သည်။
Redirectသဘောတရားဆိုင်ရာ ကွန်ပျူတာသိပ္ပံ။
တပိုင်းလျှပ်ကူးပစ္စည်း သည် လျှပ်ကူးနိုင်စွမ်းနှင့် ခုခံနိုင်သော ပုံဆောင်ခဲပုံစံ သို့မဟုတ် အစိုင်အခဲဖြစ်သည်။
ယင်းတို့သည် သာမန်လျှပ်ခံပစ္စည်းများထက် ပိုများပြီး သာမန်လျှပ်ကာပစ္စည်းများထက်မူ ခုခံမှု ပိုနည်းသည်။
အပူချိန် များလာသည်နှင့် ယင်းတို့၏လျှပ်ကူးနိုင်မှု များလာပြီး လျှပ်ခုခံမှု ကျဆင်းလာသည်။
ယင်းသည် သတ္တုများတွင်မူ ပြောင်းပြန်ဖြစ်သည်။
တပိုင်းလျှပ်ကူးပစ္စည်းများကို နယ်ပယ်များစွာ၌ အသုံးဝင်သည်။
အချို့သော သန့်စင်သည့် ဒြပ်စင်များသည် တပိုင်းလျှပ်ကူးအဖြစ် အသုံးချနိုင်သည်။
ဆီလီကွန်၊ ဂျာမန်နီယမ်နှင့် ဂါလီယမ်ဒြပ်ပေါင်းများကို အသုံးများသည်။
ကွမ်တမ် ရူပဗေဒနယ်ပယ်၌ တိုးတက်လာခြင်းသည် ၁၉၄၇ ခုနှစ်တွင် ထရန်ဆစ္စတာများကို ဖွံ့ဖြိုးတိုးတက်စေခဲ့သည်။
Redirectခွဲခြမ်းစိတ်ဖြာသင်္ချာ။
NGC 420 သည် မိန် နက္ခတာရာမှ lenticular ဂယ်လက်ဆီဖြစ်ပြီး ၁၇၈၄ စက်တင်ဘာလ ၁၂ တွင် ဝီလီယံ ဟာရှယ်ဆိုသူက ရှာဖွေတွေ့ရှိခဲ့သည်။
တင်မောင်ဝင်း အမည်ရှိ လူပုဂ္ဂိုလ်များမှာ တင်မောင်ဝင်း (ခေတ်ပြိုင်ဂျာနယ်) - ခေတ်ပြိုင်ဂျာနယ် ထုတ်ဝေသူ ဦးတင်မောင်ဝင်း (၁၉၃၈–၁၉၉၉) တင်မောင်ဝင်း (အမျိုးသားဒီမိုကရေစီအဖွဲ့ချုပ်) - ၁၉၉၀ အထွေထွေ ရွေးကောက်ပွဲ အနိုင်ရ အမျိုးသားဒီမိုကရေစီအဖွဲ့ချုပ် ပါတီဝင် ဦးတင်မောင်ဝင်း (၁၉၄၀–၁၉၉၁) တင်မောင်ဝင်း (ဒုတိယဗိုလ်ချုပ်ကြီး) - ဧရာဝတီတိုင်းဒေသကြီးအစိုးရအဖွဲ့-ဝန်ကြီးချုပ်။
မီလာ ဂျိုဗိုဗစ်Serbian Cyrillic: Милица Јововић; ; () () (၁၉၇၅ ဒီဇင်ဘာလဖွား) သည် အမေရိကန် တေးသံရှင်၊ ဖက်ရှင် ဒီဇိုင်နာ ရုပ်ရှင်မင်းသမီးနှင့် အဆိုတော် ဖြစ်သည်။
သိပ္ပံရုပ်ရှင် ဇာတ်လမ်းများစွာတွင် မြင်တွေ့ရပြီး ၂၀၀၆ ခုနှစ် သီချင်းလိုင်း VH1 တွင်ခေါင်းဆောင်အဖြစ် တွေ့ရသည်။
C. Bottomley, Milla Jovovich: Building a Perfect Action Star , March 2, 2006, VH1. သူမကို ဆိုဗီယက်ပြည်ထောင်စု၊ Kiev အရပ်တွင် မွေးဖွားခဲ့ပြီး မိဘများက ၁၉၈၇ ခုနှစ်တွင် အမေရိကန်ပြည်ထောင်စုသို့ ပြောင်းရွေ့ခဲ့သည်။
အသက် ၁၂ အရွယ်တွင် မော်ဒယ်လုပ်ငန်းများ ဆောင်ရွက်ခဲ့ပြီး Lei ဟူသော အီတလီ မဂ္ဂဇင်းတွင် မျက်နှာဖုံးအဖြစ် ပါဝင်ခဲ့သည်။
၁၉၉၁ ခုနှစ်တွင် အချစ်ဇာတ်လမ်း Return to the Blue Lagoon ဖြင့် သူမသည် လူသိများလာခဲ့သည်။
ယင်းအချိန် သူမသည် အသက် ၁၅ နှစ်အရွယ်မျှသာ ရှိသေးသည်။
၁၉၉၇ ခုနှစ်တွင် ပြင်သစ်သိပ္ပံဇာတ်လမ်း The Fifth Element ဖြင့် တဟုန်ထိုး နာမည်ကြီးလာခဲ့သည်။
ယင်းနှစ်တွင် Besson ဖြင့် လက်ထပ်ခဲ့သော်လည်း မကြာခင် ကွာရှင်းခဲ့သည်။
ဂျိုးဗစ်သည် ၂၀၀၂ ခုနှစ်တွင် နာမည်ကြီးသိပ္ပံရုပ်ရှင် Resident Evil အား စတင်ရိုက်ကူးခဲ့သည်။
ယင်းဇာတ်ကားအား မနှစ်သက်သူများ ရှိခဲ့သည်။
သို့သော် စီးပွားရေးအရ အောင်မြင်ခဲ့သည်။
ထိပ်သည်းရင်ဖို Resident Evil သိပ္ပံရုပ်ရှင်ဇာတ်လမ်းအဆက်အား သူမသည် ၂၀၀၄ ခုနှစ်မှ ၂၀၁၂ ခုနှစ်အထိ ဆက်လက် ရိုက်ကူးခဲ့သည်။
မှတ်စု ကိုးကား ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ။
240px|ကော်ဖီခွက်မှ မုန့်လက်ကောက်ဖြစ်အောင်၊ ထိုမှတဖန် ကော်ဖီခွက် ပြန်ဖြစ်အောင် ပုံပြောင်းသည့် တဆက်တည်း ပုံပြောင်းခြင်း (continuous deformation)။
ခွက်နှင့် မုန့်မှာ မဆိုင်သော သဏ္ဌာန်ကွဲ ၂မျိုးဟု သာမန်အားဖြင့် မြင်နိုင်သော်လည်း၊ ၎င်းတို့တွင် ဘုံတူပါရှိနေသည့် အရင်းခံ ဆက်စပ်မှုပိုင်း (tolopolical) ဂုဏ်သတ္တိအချို့လည်း ရှိသည်။
ဥပမာ - ခွက်နှင့်မုန့် နှစ်မျိုးလုံးသည် အပေါက်တစ်ပေါက်ပါ မျက်နှာပြင်များ (genus-one surfaces) ဖြစ်ကြသည်။
ဆက်စပ်မှုဗေဒ (topoloy; တော်ပေါ့လဂျီ) တွင် အပေါ်ယံသဏ္ဌာန် အသေးစိတ်ဖြစ်ပုံတို့ကို ပယ်၍ အရင်းခံ ဆက်စပ်မှုပိုင်း (tolopolical) ဂုဏ်သတ္တိများကို ရှာဖွေလေ့လာသည်။
သင်္ချာ၏ အရင်းခံသဘောနက်နက် ကိုင်းကဏ္ဍကြီး တစ်ခု ဖြစ်သော တိုပိုလော်ဂျီ (ခေါ်) သဏ္ဌာန်ရင်းဗေဒ () ဟူသည်မှာ - (ပုံပန်းသဏ္ဌာန် စသည့်) ဂျီဩမေတြီ ဝတ္ထုများကို (ဖောက်ခြင်းဖြဲခြင်း၊ ကော်ကပ်စေ့စပ်ခြင်း သဖွယ်) အပေါက်များ ပြုလုပ်ခြင်း၊ ဖျောက်ခြင်း မပြုပါဘဲ အရှိသဏ္ဌာန်ကိုပင် ဆပြောင်းဆွဲဆန့်ခြင်း၊ ဆပြောင်းဖိချုံ့ခြင်း၊ ကွေးခြင်းကောင်ခြင်း စသည်တို့သဖွယ် တဆက်ညီထွေ (continuous) အသွင်ပြောင်းမှုများ (defromations) အသီးသီးတွင် ၎င်း ဂျီဩမေတြီဝတ္ထုတို့၌ မပြောင်းတမ်းပါရှိနေမည့် အရင်းခံ သဘောသတ္တိများကို လေ့လာသည့် သင်္ချာစစ်စစ် (Pure Mathematics) ကဏ္ဍတစ်ခု ဖြစ်၏။
ပါဝင် သဘောတရားများ တိုပိုလော်ဂျီ အစု (ခေါ်) သဏ္ဌာန်ရှိ ရပ်ဝန်း အင်္ဂလိပ်စကားနှင့်လျှင် ဤသင်္ချာကိုင်းသဏ္ဍ၏ အမည်ကို "Topology (တော်ပေါ့လဂျီ)" ဟု မှည့်ခေါ်သကဲ့သို့ ပညာရင်အတွင်း၌လည်း "topology (တော်ပေါ့လဂျီ)" ဟု ခေါ်သော အခြင်းအရာ ရှိသေးတုံ၏။
မြန်မာဘာသာပြန်မှု၌ ကွဲရှင်းစေရန်မူ ပညာရပ်ကို တိုပိုလော်ဂျီ (ဝါ) သဏ္ဌာန်ရင်းဗေဒ (Topology) ဟု၊ သင်္ချာအစုတို့၏ ဖွဲ့စည်းပုံမူကြမ်းသဖွယ် ဆောင်ရွက်သည့် ထို ပညာရပ်တွင်းအရာကို အစုလျာအုံ (ဝါ) သဏ္ဌာန်ရင်း (toloplogy) ဟု ခွဲခေါ်နိုင်၏။
သဏ္ဌာန်ရင်းကြောင်း သဏ္ဌာန်ထွက်တို့ ကွဲပြားနိုင်၏။
သာဓကအားဖြင့် ပါဝင်သည့် သင်္ချာကုန်ကြမ်း၊ သင်္ချာဇာတ်ကောင်တို့က အတူတူသာ ဖြစ်သည်တွင်၊ သဏ္ဌာန်ရင်းတမျိုးက သဏ္ဌာန်ပုံထွက် ရလဒ်အဖြစ် ကိန်းစစ်မျဉ်း ဟူသည့် သဏ္ဌာန်ရှိ ရပ်ဝန်းကို ဖန်တီးပေးနေ၍၊ သဏ္ဌာန်ရင်း နောက်တမျိုးက (ကိန်းတေးများပါ ပါဝင်သော) ကိန်းထွေးပြင် ဟူသည့် သဏ္ဌာန်ရှိ ရပ်ဝန်းကို ဖန်တီးပေးနေမည်။
က အစုတခု ဖြစ်သည်တွင်၊ အစုအုံ (family of sets) တမျိုးဖြစ်သော သည် ၎င်း of subsets of အတွင်းရှိ အစုပိုင်းအသီးသီးတို့ကို အုံတွဲဖော်ပြမှု ဖြစ်အံ့၊ ၎င်း အစုအုံ က အောက်ပါသတ်မှတ်ချက်များအတိုင်း ဖော်ဆောင်ထားခြင်း ဖြစ်လျှင် -ဖော် သဏ္ဌာန်ရင်း ဟု ခေါ်နိုင်၏။
ဗလာစုရော၊ (တခုလုံးကိုယ်တိုင်)ကပါ အစုအုံ ထဲ ပါဝင်သည့် အစုများ ဖြစ်နေ။
ထဲရှိ မည်သည့်ပါဝင်စု မဆို တို့၏ အရောစု(union) အဖြစ် ဖြစ်ပေါ်နိုင်သည့် အစုတိုင်းသည်လည်း ဤအစုအုံကြီး ထဲ၌ တခုအပါအဝင် ဖြစ်နှင့်ပြီး။
ထဲမှ (သင်္ချာရေတွက်နိုင်စွမ်းထက် ကျော်လွန်အောင်မူ မများလွန်းသော) ပါဝင်စုတို့၏ ဘုံပါပိုင်း(intersection) ဖြစ်နိုင်သမျှ (ဗလာစု အပါဝင်) အစုတိုင်းသည်လည်း ဤအစုအုံကြီး ထဲ၌ တခုအပါအဝင် ဖြစ်နှင့်ပြီး။
ဟူသည်က သဏ္ဌာန်ရှိ ရပ်ဝန်း (topological space) တစ်ခု ဟု ဖော်ပြရိုး ရှိသည်တွင်၊ သည် သဏ္ဌာန်ဖော်ခံ ပုံကြမ်းအဖြစ် ပါရှိသည့် "အစု (the set)" ဖြစ်ပြီး၊ သည် "-ဖော် သဏ္ဌာန်ရင်း (topolgy on )" ဖြစ်၏။
စကားလုံး အနက်မှန်များ အင်္ဂလိပ်စကားဖြင့် "တော်ပေါ့လဂျီ" ဟု ခေါ်သော၊ မြန်မာအခေါ် "တိုပိုလော်ဂျီ" ဟုလည်း ခေါ်သော် အခေါ်အဝေါ်မှာ ("နေရာ၊ ဒေသ" ဟူသည်မျိုး အနက်ရသော) "τόπος" နှင့် ("လေ့လာ"ဟု အနက်ရသော) "λόγος" ရှေးဂရိ စကားသံတို့ကို ပေါင်းစပ်ခေါ်ဝေါ်ထားခြင်း ဖြစ်၏။
သင်္ချာသုံးသပ်ချက်များ ဟု အနက်ဖွင့်နိုင်မည့် Mathematical Reviews အမည်ရ သင်္ချာဂျာနယ်ကို American Mathematical Society (AMS) ခေါ် အမေရိကန် သင်္ချာအသင်းမှ ထုတ်ဝေသည်။
ဂျာနယ်ပေါင်းစုံတို့တွင် ပါရှိသည့် သင်္ချာ၊ စာရင်းအင်းဗေဒနှင့် သဘောတရားဆိုင်ရာ ကွန်ပျူတာသိပ္ပံ နယ်ပယ်များမှ စာတမ်းအမြောက်အမြား၏ အကျဉ်းချုပ်များနှင့်၊ တခါတရံတွင် ၎င်းစာတမ်းများအပေါ် အကဲဖြတ်သုံးသပ်ချက်များကိုပါ၊ စုစည်းထုတ်ဝေခြင်း ဖြစ်သည်။
ဒစ်ဂျစ်တယ် အရာဝတ္ထုများ မှတ်ပုံတင်စာ ဟု အနက်ဖွင့်နိုင်မည့် DOI ဟုအတိုခေါ်သည့် Digital Object Identifier ဆိုသည်မှာ ဒစ်ဂျစ်တယ် အရာဝတ္ထုများ၊ အများအားဖြင့် အင်တာနက်ပေါ်တွင် တွေ့ရှိရသည့် ဂျာနယ်စာတမ်းများ၊ သုတေသန အစီရင်ခံစာများ၊ သတင်းအချက်အလက် အစုအဝေးများ၊ အစရှိသည်တို့ကို သတ်သတ်မှတ်မှတ် ရှာဖွေမှတ်သားနိုင်ရန် အိုင်အက်စ်အို (ISO) မှ စံအဖြစ်သတ်မှတ်ထားသော မှတ်ပုံတင်စာတစ်မျိုး ဖြစ်သည်။
ရုပ်ကြွင်းလောင်စာတစ်မျိုးဖြစ်သော ကျောက်မီးသွေး ဇီဝရုပ်ကြွင်းလောင်စာများ သည် သက်ရှိများ သေကြေပျက်စီးပြီး သဘာဝအလျောက် ဖြစ်ပေါ်လာသော လောင်စာပင် ဖြစ်သည်။
သက်ရှိနှင့် ယင်းတို့၏ရုပ်ကြွင်းများသည် ယေဘုယျအားဖြင့် နှစ်သိန်းပေါင်းများစွာ ကြာမြင့်ကာ တခါတရံ၌ နှစ်သိန်းပေါင်း ၆၅၀ ကျော်လွန်သည်။
Paul Mann, Lisa Gahagan, and Mark B. Gordon, "Tectonic setting of the world's giant oil and gas fields," in Michel T. Halbouty (ed.) Giant Oil and Gas Fields of the Decade, 1990–1999, Tulsa, Okla.: American Association of Petroleum Geologists, p. 50, accessed 22 June 2009. ရုပ်ကြွင်း လောင်စာများတွင် သဘာဝဓာတ်ငွေ့၊ ကျောက်မီးသွေး၊ ဓာတ်ဆီစသော ကာဗွန် ရာခိုင်နှုန်းများစွာ ပါဝင်သည်။
အများအားဖြင့် အခြားပါဝင်ပစ္စည်းများမှာ ရေနံဆီနှင့် ပရိုပိန်းတို့ဖြစ်သည်။
ရုပ်ကြွင်းလောင်စာများ ဖြစ်တည်လာခြင်းသည် အပင်များသေဆုံးကာ ကမ္ဘာ့ကျောက်လွာကြားတွင် နှစ်ပေါင်းများစွာ ဖိသိပ်ခံရပြီးနောက် ဖြစ်လာသည်ဟု ဆိုသည်။
ယင်းအဆိုအား ၁၅၅၆ ခုနှစ်တွင် Georgius Agricola ဆိုသူက ပထမဆုံးမိတ်ဆက်ခဲ့သည်။
စွမ်းအင် သတင်းအချက်အလက် စီမံခန့်ခွဲရေးအဖွဲ့၏ ခန့်မှန်းချက်အရ ၂၀၀၇ ခုနှစ်တွင် လောင်စာဆီ ၃၆ ရာခိုင်နှုန်း၊ ကျောက်မီးသွေး ၂၇.၄ ရာခိုင်နှုန်း၊သဘာဝဓာတ်ငွေ့ ၂၃ ရာခိုင်နှုန်း အသီးသီး ကမ္ဘာတစ်ဝန်း အသုံးပြုကြသည်ဆိုသည်။
၂၀၀၆ ခုနှစ်အရ ရုပ်ကြွင်းလောင်စာမဟုတ်သော လောင်စာများမှာ နယူကလိလား စွမ်းအင် ၈.၅%၊ ရေအား ၆.၃% ဖြစ်ကြပြီး အပူစွမ်းအင်၊ နေရောင်ခြည်စွမ်းအင်၊ လေစွမ်းအင်၊ ဒီရေစွမ်းအင်၊ ထင်းနှင့် စွန့်ပစ်ပစ္စည်းသုံးစွမ်းအင်တို့မှာ ၀.၉% ရှိသည်ဟုဆိုသည်။
ကမ္ဘာ့စွမ်းအင် သုံးစွဲမှုသည် နှစ်စဉ် ၂.၃% တိုးပွားလျက်ရှိသည်။
ရုပ်ကြွင်းလောင်စာများသည် ဖြစ်တည်ရန် နှစ်သိန်းပေါင်းများစွာ ကြာမြင့်သောကြောင့် ယင်းတို့အား အစားမထိုးနိုင်သောစွမ်းအင်များဟု ယူဆရပေမည်။
သို့သော် ရုပ်ကြွင်းလောင်စာ ဖြစ်တည်ရန် အချိန်ပေးရသည့်ကာလထက် အသုံးချမှုက များပြားလျက်ရှိသည်။
Environmental Science: Problems, Connections and Solutions - G. Miller, Scott Spoolman - Google BooksFood, Energy, and Water: The Chemistry Connection - Google Books ရုပ်ကြွင်းလောင်စာများကို အသုံးပြုခြင်းသည် သဘာဝပတ်ဝန်းကျင်ကိုလည်း စိုးရိမ်ဖွယ် ဖြစ်စေသည်။
တစ်နှစ်လျင် ရုပ်ကြွင်းလောင်စာမှ လောင်ကျွမ်းမှုကြောင့် ကာဗွန်ဒိုင်အောက်ဆိုဒ် တန်ချိန် ၂၁. ဘီလီယံ လေထုသို့ ရောက်စေသည်။
သဘာဝတရားက ယင်းကာဗွန်ဒိုင်အောက်ဆိုဒ်ပမာဏ၏ ထက်ဝက်ကိုသာလျင် စုပ်ယူပေးနိုင်ပြီး ပျမ်းမျှအားဖြင့် တစ်နှစ်လျင် တန်ချိန် ၁၀.၆၅ ဘီလီယံ တိုးပွားလျက်ရှိသည်။
ကာဗွန်ဒိုင်အောက်ဆိဒ်သည် ဖန်လုံအိမ်သာနိသင် ဖြစ်စေသည့် ပင်မအချက်ဖြစ်ပြီး ကမ္ဘာကြီး ပူနွေးလာမှုအား ကူညီပေးရာရောက်သည်။
ဖွံဖြိုးမြဲစွမ်းအင်များကို အသုံးပြုခြင်းသည် ရုပ်ကြွင်းလောင်စာအသုံးပြုမှုကို လျော့ကျစေပေမည်။
နိုင်ငံတကာစံ ဂဏန်းတွဲ ဟု အကြမ်းအားဖြင့် အနက်ဖွင့်နိုင်မည့် International Standard Serial Number (ISSN) ဆိုသည်မှာ ဂဏန်း ၈ လုံးပါသည့် ဂဏန်းတွဲတစ်ခုဖြစ်ပြီး အတွဲလိုက်ထုတ်ဝေသည့် စာအုပ်စာတမ်းများကို တိတိကျကျ ရှာဖွေမှတ်သားရန် အသုံးပြုလေ့ရှိသည်။
ဆာ ဂျိုးဇက် ဂျွန်သော်မဆင် (); (၁၈ ဒီဇင်ဘာ ၁၈၅၆ – ၃၀ ဩဂုတ် ၁၉၄၀) သည် အင်္ဂလိပ်လူမျိုး ရူပဗေဒပညာရှင်တစ်ယောက်ဖြစ်သည်။
သူသည် လန်ဒန် ရွိင်ယယ်အဖွဲ့အစည်းမှ အဖွဲ့ဝင်အဖြစ် ရွေးချယ်ခံခဲ့ရပြီး ၁၈၈၄ ခုနှစ်တွင် ကိန်းဘရိတ် တက္ကသိုလ်၏ လက်တွေ့ ရူပဗေဒဆိုင်ရာ ပါမောက္ခတန်းဝင်အဖြစ် ခန့်အပ်ခံခဲ့ရသည်။
၁၈၉၇ ခုနှစ်တွင် ကတ်သုတ်ရောင်ခြည်များသည် ယခင်ကမသိသော အနုတ်ဓာတ်ဆောင်သည့် အမှုန်များဖြင့် ဖွဲ့စည်းထားသည်ကို တွေ့ရှိခဲ့ပြီး အက်တမ်ထက် များစွာသေးငယ်သည်။
ယင်းသည် အီလက်ထရွန်အား ရှာဖွေတွေ့ရှိမှုပင်ဖြစ်ပေသည်။
သော်မဆင်သည် အိုင်ဆိုတုပ်အားလည်း ရှာဖွေတွေ့ရှိခဲ့သည့်နေရာတွင် အမည်ရခဲ့သည်။
အငွေ့ထဲတွင် လျှပ်စစ်ဓာတ် စီးကူးမှုအား ရှာဖွေတွေ့ရှိချက်ကြောင့် သော်မဆင်သည် ၁၉၀၆ ခုနှစ်တွင် ရူပဗေဒဆိုင်ရာ နိုဘယ်ဆုကို အပ်နှင်းခြင်းခံရသည်။
သူ၏ တပည့် ၇ ယောက်စလုံးသည်လည်း ရူပဗေဒ မဟုတ်လျှင် ဓာတုဗေဒဆိုင်ရာ နိုဘယ်ဆုကို ဆွတ်ခူးရရှိခဲ့သည်။
ကိုးကား ကဏ္ဍ:အင်္ဂလိပ် ရူပဗေဒပညာရှင်များ ကဏ္ဍ:အင်္ဂလိပ် သင်္ချာပညာရှင်များ။
ဂျိုးဆက် ဖော်ရီရာ () (;"Fourier". Random House Webster's Unabridged Dictionary. ; (21 March 1768 – 16 May 1830) သည် ပြင်သစ်လူမျိုး သင်္ချာပညာရှင်နှင့် ရူပဗေဒပညာရှင်ဖြစ်သည်။
Auxerre အရပ်၌ မွေးဖွားခဲ့ပြီး အပူကူးပြောင်းမှု၊ တုန်ခါမှုနှင့်ပတ်သက်၍ သူ၏ Fourier series ကြောင့် လူသိများသည်။
သူအား ဂုဏ်ပြုသောအားဖြင့် ဖော်ရီရာ နိယာမဟူ၍ တွင်ကျယ်လေသည်။
သူသည် ဖန်လုံအိမ်သာနိသင် (Greenhouse effect) အား ရှာဖွေတွေ့ရှိမှုကြောင့် ထင်ရှားသည်။
ကိုးကား ကဏ္ဍ:ပြင်သစ် သင်္ချာပညာရှင်များ ကဏ္ဍ:ပြင်သစ် ရူပဗေဒပညာရှင်များ။
NGC 422 သည် တူကင်နာ ကြယ်စုတန်းမှ ကြယ်အစုအဝေးဖြစ်ပြီး ၁၈၃၅ စက်တင်ဘာလ ၂၁ ရက်နေ့တွင် ဂျွန် ဟာရှယ်ဆိုသူမှ ရှာဖွတွေ့ရှိခဲ့သည်။
မက်စ် ပလန့်ခ် () ()"Planck". Random House Webster's Unabridged Dictionary. (23 April 1858 – 4 October 1947) သည် ဂျာမန်လူမျိုး သီအိုရီ ရူပဗေဒပညာရှင်ဖြစ်ပြီး ကွမ်တမ် မက္ကင်းနစ်အား ရှာဖွေတွေ့ရှိမှုဖြင့် နာမည်ကြီးကာ ၁၉၁၈ ခုနှစ်တွင် ရူပဗေဒဆိုင်ရာ နိုဘယ်ဆုကို ဆွတ်ခူးရရှိသူဖြစ်သည်။
The Nobel Prize in Physics 1918. Nobelprize.org. Retrieved on 2011-07-05. ပလန့်ခ်သည် သီအိုရီ ရူပဗေဒအတွက် လုပ်ဆောင်ချက်များစွာ ဆောင်ရွက်ပေးခဲ့သည်။
သို့သော် လူသားများ အက်တမ်အကြောင်း နားလည်မှုကို တစ်ခေတ်ဆန်းစေသည့် ကွမ်တမ် သီအိုရီ၏ ဖခင်ဖြစ်ပေသည်။
သူသည် Kaiser Wilhelm Society တွင် ဥက္ကဋ္ဌအဖြစ် နှစ်ကြိမ်တိုင် ထမ်းဆောင်ခဲ့သည်။
SKY-MAP.ORG (သို့မဟုတ် WikiSky.org) သည် ဝီကီတစ်ခုဖြစ်ပြီး နက္ခတာရာ အရာဝတ္ထုပေါင်း ၁ ဘီလီယံဝက် ပါဝင်သည့် ကောင်းကင် မြေပုံဖြစ်သည်။
အသုံးပြုသူများက အသေးစိတ် ချုံ့/ချဲ ကြည့်ရှုနိုင်သည်။
WikiSky တွင် ကြယ်၊ ဂယ်လက်ဆီ၊ ကြယ်စုတန်းနှင့် ဂြိုဟ်တို့ပါဝင်သော်လည်း မွမ်းမံနေဆဲအဆင့် ဖြစ်သည်။
arXiv (အသံထွက် "archive") သည် e-prints ဟုသိထားသည့် သင်္ချာ၊ ရူပဗေဒ၊ နက္ခတ္တဗေဒ၊ ကွန်ပျူတာ သိပ္ပံ၊ ဇီဝဗေဒနှင့် စာရင်းအင်းပညာရပ်တို့နှင့်သက်ဆိုင်သည့် သိပ္ပံစာတမ်းများအား စုစည်းထားသည့် ဝဘ်ဆိုဒ်ဖြစ်သည်။
၂၀၀၈ ခုနှစ်တွင် ဆောင်းပါးပေါင်း မီလီယံဝက်ထိ ကျော်လွန်ခဲ့ပြီး ၂၀၁၄ ခုနှစ်တွင် မီလီယံအထိ ရောက်ရှိခဲ့သည်။
၂၀၁၄ ခုနှစ်တွင် စာတမ်းပြစုရေးသားနှုန်းသည် တစ်လလျင် ၈၀၀၀ တိုးပွားလာခဲ့သည်။
ဩစတြေးလျနိုင်ငံ မဲလ်ဘုန်းမြို့တွင် တည်ဆောက်နေသော ဤကဲ့သို့ ဆောက်လုပ်ရေး စီမံကိန်းများတွင် ဝန်ချီစက်များသည် မရှိမဖြစ် လိုအပ်သည်။
ဆောက်လုပ်ရေး ဆိုသည်မှာ အဆောက်အဦး သို့မဟုတ် အခြေခံအဆောက်အအုံ တစ်ခုကို တည်ဆောက်သည့် လုပ်ငန်းစဉ် ဖြစ်သည်။
Compare: ဆောက်လုပ်ရေး နှင့် ကုန်ထုတ်လုပ်ငန်း ကွဲပြားခြားနားသည့် အချက်မှာ ကုန်ထုတ်လုပ်ငန်းများတွင် ဝယ်ယူမည့်သူ သတ်သတ်မှတ်မှတ် မရှိသော်လည်း ပုံစံတူ ပစ္စည်း အမြောက်အမြားကို တစ်ပြိုင်နက်တည်း ထုတ်လုပ်ကြပြီး ဆောက်လုပ်ရေး မှာမူ ရှိပြီးသား ဖောက်သည် အတွက် နေရာတစ်ခုပေါ်တွင် လုပ်ဆောင်ခြင်းပင် ဖြစ်သည်။
ဖွံ့ဖြိုးပြီး နိုင်ငံများတွင် ဆောက်လုပ်ရေး လုပ်ငန်းများသည် စုစုပေါင်း ပြည်တွင်းထုတ်ကုန်၏ ခြောက်ရာခိုင်နှုန်းမှ ကိုးရာခိုင်နှုန်း အထိ ရှိတတ်ကြသည်။
ဆောက်လုပ်ရေးသည် အစီအစဉ် ရေးဆွဲသည့် အဆင့်မှ စတင်ပြီး ပုံစံထုတ်ခြင်း၊ ငွေကြေးစိုက်ထုတ်ခြင်း အဆင့်များမှ တဆင့် စီမံကိန်းပြီးဆုံးပြီး ဆောက်လုပ်သည့် လုပ်ငန်းမှာ အသုံးပြုရန် အဆင်သင့် ဖြစ်သည် အထိ ဆက်လက်လုပ်ဆောင်ကြသည်။
ကြီးမားသော ဆောက်လုပ်ရေး လုပ်ငန်းများတွင် နယ်ပယ်ကဏ္ဍ အသီးသီးမှ ပူးပေါင်းဆောင်ရွက်မှုများ လိုအပ်သည်။
ဗိသုကာမှ လုပ်ငန်းကို စီမံခန့်ခွဲပြီး ဆောက်လုပ်ရေး မန်နေဂျာ၊ ပုံစံထုတ် အင်ဂျင်နီယာ၊ ဆောက်လုပ်ရေး အင်ဂျင်နီယာ သို့မဟုတ် စီမံကိန်းမန်နေဂျာတို့မှ ကြီးကြပ်ဆောက်လုပ်လေ့ ရှိသည်။
စီမံကိန်းကို အောင်မြင်စွာ လုပ်ဆောင်နိုင်ရန် အတွက် ထိရောက်သော အစီအစဉ် ရေးဆွဲမှုသည် မရှိမဖြစ် လိုအပ်သည်။
အခြေခံအဆောက်အအုံများကို ပုံစံထုတ်ရာနှင့် ဆောက်လုပ်ရာတွင် ဇုံသတ်မှတ်ချက်များ၊ လုပ်ငန်းကြောင့် သဘာဝ ပတ်ဝန်းကျင်အား ထိခိုက်မှု၊ အချိန်ဇယား အောင်မြင်စွာ သတ်မှတ်နိုင်ရေး၊ ရသုံးမှန်းခြေ ငွေစာရင်း စီမံခန့်ခွဲရေး၊ ဆောက်လုပ်ရေး လုပ်ငန်းခွင်အတွင်း ဘေးအန္တရာယ် ကင်းရှင်းရေး၊ ဆောက်လုပ်ရေး ပစ္စည်းများ ရရှိနိုင်မှုနှင့် သယ်ယူပို့ဆောင်ရေး၊ ထောက်ပံ့ပို့ဆောင်ရေး၊ ဆောက်လုပ်ရေး လုပ်ငန်းကြောင့် အများပြည်သူတို့ အတွက် အဆင်မပြေ ဖြစ်မှုများ နှင့် တင်ဒါခေါ်ယူခြင်း လုပ်ငန်းများ စသည်တို့ကို ထည့်သွင်း စဉ်းစားရသည်။
အလွန်ကြီးမားသော ဆောက်လုပ်ရေး စီမံကိန်းများကို မက်ဂါစီမံကိန်းများဟု ခေါ်ကြသည်။
ဆောက်လုပ်ရေး လုပ်ငန်း အမျိုးအစားများ ဆောက်လုပ်ရေး လုပ်ငန်း ကိုးကား Category:ဆောက်လုပ်ရေး။
Bust of Schrödinger, in the courtyard arcade of the main building, University of Vienna, Austria အာဝင် ရှရိုဒင်ဂါ () () (12 August 1887 – 4 January 1961) သည် ကွမ်တမ်စက်ကွင်း သီအိုရီကို မွမ်းမံခဲ့သည့် ဩစတျေးလျလူမျိုး ရူပဗေဒပညာရှင်ဖြစ်သည်။
ရှရိုဒင်ဂါ ညီမျှခြင်းဟုသိထားသည့် လှိုင်းညီမျှခြင်းကို ဖော်ထုတ်ပေးခဲ့သည်။
သူသည် စာရင်းအင်းဆိုင်ရာ မက္ကင်းနစ်၊ သာမိုဒိုင်းနမစ်၊ ယေဘုယျနှိုင်းရသီအိုရီ၊ စကြဝဠာဗေဒ၊ အရောင်သီအိုရီ၊ ပေါင်းစည်းစက်ကွင်းသီအိုရီနှင့် အီထက်ထရိုဒိုင်းနမစ်စသော နယ်ပယ်ပေါင်းများစွာတွင် ပူးပေါင်းလုပ်ဆောင်ပေးခဲ့သည်။
သူသည် အတွေးအခေါ်နှင့် သီအိုရီဆိုင်ရာ ဇီဝဗေဒကိုလည်း ရေးသားခဲ့သည်။
ယင်းအား Schrödinger's cat ဟု လူသိများသည်။
ဆရာတော်ကို ၁၃၀၇ ခုနှစ်တွင် နတ်မောက်မြို့နယ်၊ ဥယျာဉ်တောင်ရွာတွင် ဦးပု+ဒေါ်မင်းစိန် တို့မှ မွေးဖွားသည်။
၁၃၁၉ ခုနှစ်တွင် ရှင်သာမဏေ ဝတ်သည်။
၁၃၂၃ ခုနှစ်တွင် အမရပူရ တူမောင်းကျောင်းတိုက်သို့ ရောက်ရှိသည်။
၁၃၂၅ ခုနှစ်တွင် ပထမငယ်တန်း၌ တစ်နိုင်ငံလုံး တတိယဖြင့် အောင်မြင်သည်။
၁၃၂၆ မှ စတင်ကာ တူမောင်းတိုက်တွင် သာမဏေဘဝဖြင့် စာချစာသင် တာဝန်နှစ်ရပ်ကို ထမ်းဆောင်ခဲ့သည်။
၁၃၃၂ ခုနှစ်တွင် သာသနဓဇ ဓမ္မစရိဘွဲ့ကို ရရှိခဲ့သည်။
၁၃၄၂ ခုနှစ် တိပိဋက ရွေးချယ်ရေးစာမေးပွဲတွင် ပိဋကတ် တစ်ပုံဆောင် ဒီဃဘာဏတဘွဲ့ကို ရရှိခဲ့သည်။
၁၃၄၃ ခုနှစ်တွင် ဒီဃနိကာယအဂ္ဂဓမ္မာစရိယ ဘွဲ့ကို တစ်နိုင်ငံလုံး ဒုတိယဖြင့် ရရှိခဲ့သည်။
၁၃၄၂ ခုနှစ်က စပြီး အမရပူရမြို့ တူမောင်းကျောင်းတိုက်၊ တောင်ကြီးမြို့ သိမ်တောင်ပရိယတ္တိတိုက်တို့တွင် ပဋ္ဌာန်းညဝါကို နှစ်စဉ် တစ်နှစ်(၂)ကြိမ် ပို့ချခဲ့သည်။
၁၃၆၈ ခုနှစ်မှ စတင်ပြီး မှော်ဘီမြို့၊ ဓမ္မဒူတ ဇေတဝန်တောရ၊ ဆေကိန္ဒာရာမကျောင်းတိုက်တွင် အဘိဓမ္မာ နေ့ဝါနှင့် ပဋ္ဌာန်းညဝါကို ယခုထက်တိုင် သင်ကြားပို့ချဆဲ (၂၀၀၈ ခုနှစ်ထုတ်စာအုပ်မှ ကိုးကားထားသည့်အတွက် ပြောင်းလဲနိုင်) ဖြစ်သည်။
စာပေ ၂၀၀၀ ခုနှစ်မှ စ၍ စာရေးဆရာကြီးမောင်မဲ၊ ကံထွန်းသစ် နှင့် ရဝေနွယ် (အင်းမ) တို့၏ တိုက်တွန်းမှုအရ မြတ်သတိဝါဒီ၊ ဓမ္မရိပ်၊ ဓမ္မဗျူဟာ၊ အတွေးသစ်၊ အလင်းတန်း၊ ရွှေမန္တလေး စသည်တို့တွင် မထေရ်မြတ်တို့ စကားဝိုင်းနှင့် ဓမ္မရေးရာ စာပေများ ရေးသားခဲ့သည်။
အခါအားလျော်စွာ တရားဓမ္မဟောကြားခြင်း၊ ယဉ်ကျေးလိမ္မာသင်တန်းများ ပို့ချခြင်း စသည့် လောကရေး၊ ဓမ္မရေး အလုပ်များကို အစွမ်းရှိသရွေ့ လုပ်ဆောင်လျက် ရှိသည်။
လုံးချင်းစာအုပ်များအဖြစ် မထေရ်မြတ်တို့စကားဝိုင်း၊ ကြောက်တတ်ရင်ရှေ့တိုး၊ လျှောက်တတ်ရင် လမ်း၊ စိန်ခေါ်ရင် တိမ်ပေါ်ရောက်ရမယ်၊ အောင်ပွဲဆင်မယ့် ခြေလှမ်းများ၊ ဖောင်ဖျက်တိုက်ပွဲ၊ ရှင်ရာဟုလာရတဲ့ အမွေများ၊ တရားဦး၊ ယောက်ျားမြတ်တို့ အမှတ်လက္ခဏာ၊ ဘုန်းရယ်ကံရယ်ကုသိုလ်ရယ်၊ ဗောဓိပက္ခိယတရား၊ ငြိမ်းချမ်းပါစေ စသည့် စာအုပ်ကြီးငယ် စုစုပေါင်း ၁၇ အုပ် ထွက်ရှိပြီး ဖြစ်သည်။
ရေးသားခဲ့သည့် စာပေများ အငိုရပ်အောင် ချစ်တတ်သူနှင့် ရှင်ရာဟုလာရတဲ့ အမွေများ ကိုးကား ကဏ္ဍ:ဗုဒ္ဓဘာသာရဟန်းများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
ဖီး ဆုတံဆိပ် (Fields Medal) သည် သင်္ချာသုတေသနဆိုင်ရာ ဆုတံဆိပ်ဖြစ်ပြီး သင်္ချာလောကတွင် အမြင့်ဆုံး ဆုတံဆိပ်တစ်ခုအဖြစ် ယူဆကြသည်။
နိုင်ငံတကာ သင်္ချာသမဂ္ဂ (International Mathematical Union) က ကြီးမှူး၍ အများအားဖြင့် လေးနှစ်တစ်ကြိမ်ကျင်းပသည့် သင်္ချာပညာရှင်များ၏ နိုင်ငံတကာညီလာခံ (International Congress of Mathematicians) တွင် ဤဆုတံဆိပ်ကို အသက် ၄၀ အောက် ထူးချွန်ပညာရှင် နှစ်ဦးမှ လေးဦးအထိအား ချီးမြှင့်လေ့ရှိသည်။
နိုဘဲလ်ဆုကို သင်္ချာဆိုင်ရာ သုတေသနအတွက် သီးသန့် ချီးမြှင့်ခြင်းမရှိရာ၊ အာဘဲလ်ဆု (Abel Prize) နှင့် ဤ ဖီး ဆုတံဆိပ် နှစ်ခုကို သင်္ချာဆိုင်ရာ နိုဘဲလ်ဆုများဟု ခိုင်းနှိုင်းပြောဆိုလေ့ရှိသည်။
အာဘဲလ်ဆုနှင့် မတူသည့် အချက်မှာ ဖီး ဆုတံဆိပ်ကို အသက် ၄၀ မကျော်သေးသည့် သင်္ချာပညာရှင်များကိုသာ ချီးမြှင့်နိုင်သည်ဟု သတ်မှတ်ထားခြင်း ဖြစ်သည်။
ရည်ရွယ်ချက်မှာ ရရှိပြီးသည့် ထူးချွန်အောင်မြင်မှုများကိုသာ ဂုဏ်ပြုရန်မဟုတ်ဘဲ ထူးချွန်သည့် တက်သစ်စ လူငယ်ပညာရှင်များကို အနာဂတ် သုတေသနလုပ်ငန်းများ ဆက်လက်လုပ်ဆောင်နိုင်ရန် အတွက် ပံ့ပိုးလို၍ ဖြစ်သည်။
ဆုတံဆိပ်ဒင်္ဂါးနှင့်အတူ ဆုငွေပါ ချီးမြှင့်လေ့ရှိပြီး ၂၀၀၆ ခုနှစ်မှစ၍ ၎င်းဆုငွေပမာဏမှာ ကနေဒါနိုင်ငံသုံးဒေါ်လာ ၁၅,၀၀၀ ဖြစ်သည်။
ဤ ဆုတံဆိပ် ဖြစ်မြောက်လာရန် အခရာကျကျ ကျိုးပမ်းခဲ့သူ၊ ဤ ဆုတံဆိပ်ဒင်္ဂါး ဒီဇိုင်းကို ကိုယ်တိုင်ရေးဆွဲခဲ့သူ၊ ဆုငွေချီးမြှင့်နိုင်ရန်အတွက် ရန်ပုံငွေ မတည်ပေးခဲ့သူ ကနေဒါသား သင်္ချာပညာရှင် ဂျွန် ချားလ် ဖီး (John Charles Fields) ကို ဂုဏ်ပြုသောအားဖြင့် ဖီး ဆုတံဆိပ်ဟု အမည်မှည့်ထားခြင်း ဖြစ်သည်။
ဤဆုတံဆိပ်ကို ၁၉၃၆ ခုနှစ်တွင် ဖင်လန်သား သင်္ချာပညာရှင် လားစ် အာဖော် (Lars Ahlfors) နှင့် အမေရိကန်သား သင်္ချာပညာရှင် ဂျက်ဆီ ဒေါက်ကလပ် (Jesse Douglas) တို့အား စတင်ချီးမြှင့်ခဲ့ပြီး၊ ၁၉၃၆ ခုနှစ် နှင့် ၁၉၅၀ ခုနှစ်များ အကြားတွင် (ကမ္ဘာစစ်ကြောင့်) ဆု ချီးမြှင့်နိုင်ခဲ့ခြင်း မရှိပေ။
စစ်လွန်ခေတ်တွင် ၁၉၅၀ ခုနှစ်မှစ၍ နောက်ဆုံး ၂၀၁၄ ခုနှစ်အထိ လေးနှစ်တစ်ကြိမ် မပျက်မကွက် ပြန်လည်ချီးမြှင့်ခဲ့သည်။
မှတ်စု အညွှန်း ကိုးကား Category:ဆုတံဆိပ်များ Category: သင်္ချာ။
လင့်ခ်အင်န် (; လင့်ခဒ်အင် ဟုလည်း အသံထွက်ကြ) သည် စီးပွားရေးလုပ်ငန်းဦးစားပေး နာမည်ကြီးလူမှုဆက်သွယ်ရေးကွန်ယက် ဝန်ဆောင်မှုတစ်ခုဖြစ်ပြီး၊ ၎င်းသည် ဝက်ဘ်ဆိုဒ်များနှင့် တွဲဖက်ဆောင်ရွက်သည်။
အခြားကြည့်ရန် ဖေ့စ်ဘွတ်ခ် တွစ်တာ ကိုးကား Category:အမေရိကန် ဝဘ်ဆိုဒ်များ။
ဝင်ငွေဆိုသည်မှာ လူတစ်ဦးတစ်ယောက်၊ အစုအဖွဲ့၊ အဖွဲ့အစည်း၊ အသင်း၊ လုပ်ငန်း၊ လုပ်ငန်းစုနှင့် ကုမ္ပဏီများ တစ်ခုချင်းစီ၏ လုပ်ငန်းမှနည်းဖြင့် ပြန်လည်ရရှိသည့် အကျိုးရငွေများ ဖြစ်သည်။
right|ပလတ်စတစ်ဖြင့် ပြုလုပ်ထးသော အိမ်သုံးပစ္စည်းအမျိးမျိုး ပလတ်စတစ် (Plastic)သည် မော်လီကျူလာ (Molecular) ထုထည် မြင့်မားသော အော်ဂဲနစ် ပေါ်လီမာ (Organic Polymer) များ ဖြစ်ကြပြီး တခါတရံတွင် အခြား ဒြပ်နှောများလည်း ပါဝင်သည်။
ပိုလီလိုင်စ် အက်စစ်ကဲ့သို့သော တဖန်ပြန်လည်သုံးစွဲနိုင်သည့် ပစ္စည်းများမှ ပလတ်စတစ်ကို ထုတ်လုပ်ကြသည်။
Life cycle of a plastic product. Americanchemistry.com. Retrieved on 2011-07-01. ပလတ်စတစ်ကို ထုတ်လုပ်ရန် လွယ်ကူခြင်း၊ ကုန်ကျစရိတ် နည်းပါးခြင်း၊ ရေစိုခံခြင်း အစရှိသောကြောင့် ယခင်က အသုံးအဆောင်များဖြစ်သည့် သစ်သား၊ ကျောက်၊ စက္ကူ၊ သံထည်ပစ္စည်း၊ ဖန်၊ ငှက်မွေးတို့နေရာ၌ အစားထိုး အသုံးပြုလာကြသည်။
ဖွံ့ဖြိုးပြီး နိုင်ငံများတွင် ပလတ်စတစ်ကို ထုပ်ပိုးခြင်း၊ အဆောက်အအုံများတွင် ပိုက်သွယ်တန်းခြင်းများ၌ အသုံးပြုလာကြသည်။
ဖွံ့ဖြိုးဆဲနိုင်ငံများတွင် အသုံးပြုသည် အချိုးနှုန်းသည် ကွဲပြားနိုင်သည်။
ဥပမာဆိုရသော် အိန္ဒိယနိုင်ငံတွင် ၄၂ ရာခိုင်နှုန်းသည် ထုပ်ပိုးခြင်းလုပ်ငန်း၌ အသုံးပြုသည်။
ဆေးဘက်သုံးလုပ်ငန်းများတွင်လည်း ပလစ်စတစ်ကို အသုံးချသည်။
ပလတ်စတစ်ကို ပထမဆုံး အသုံးပြုသူသည် နယူးယောက်မှ Leo Baekeland ဆိုသူဖြစ်ပြီး ၁၉၀၇ ခုနှစ်တွင် bakelite ဆိုသည့် ပလစ်စတစ်ကို ဖန်တီးခဲ့သည်။
ပလတ်စတစ်ဟူသော ဝေါဟာရသည် ဂရိဘာသာစကားမှ လာ၍ "ပုံသွန်းရန်သင့်သော ပစ္စည်း" ဟုအနက်ရ၏။